
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2019. gada 3. septembra noteikumos Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Izglītības un zinātnes ministrija ir sagatavojusi Ministru kabineta noteikumu projektu "Grozījumi Ministru kabineta 2019. gada 3. septembra noteikumos Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem"" (turpmāk – projekts) pēc savas iniciatīvas saskaņā ar Izglītības likuma 14. panta 19. punktu un Vispārējās izglītības likuma 4. panta 11. un 11.1 punktu.
1.2. Mērķis
Mērķa apraksts
Projekts paredz pilnveidot mācību sasniegumu vērtēšanas regulējumu atsakoties no obligātas summatīvo vērtējumu svēršanas un precizēt summatīvo vērtējumu uzlabošanas kārtību.
Noteikt, ka skolēnam ir tiesības pēc izvēles kārtot vai nekārtot valsts pārbaudes darbu kādā no padziļinātajiem kursiem augstākajā mācību satura apguves līmenī.
Spēkā stāšanās termiņš
01.09.2026.
Pamatojums
Projekta spēkā stāšanās ir noteikta 2026. gada 1. septembrī, lai tajā paredzētās izmaiņas varētu attiekties uz jauno mācību gadu. Projektu ir nepieciešams pieņemt steidzamības kārtā, lai ievērotu 2026. gada 21. jūlijā apstiprinātā Ministru prezidenta Andra Kulberga valdības rīcības plāna 47.4. prioritāro pasākumu "Uzsākt vispārējās izglītības Skola2030 pārskatīšanu" darbības rezultātam – sakārtota mācību sasniegumu vērtēšanas kārtība – noteikto termiņu.
1.3. Pašreizējā situācija, problēmas un risinājumi
Pašreizējā situācija
1. Ministru kabineta 2019. gada 3. septembra noteikumos Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem" (turpmāk – vidējās izglītības standarts)
 IV daļas "Skolēnu mācību sasniegumu vērtēšanas pamatprincipi un iegūtās izglītības vērtēšanas kārtība" 16.1.1. apakšpunktā ir noteikts, ka pedagogs izstrādā summatīvo pārbaudes darbu plānojumu, lielāku svaru piešķirot tiem summatīvās vērtēšanas darbiem, kuri aptver plašāku sasniedzamo rezultātu kopumu; 16.1.4. apakšpunktā ir noteikts, ka pedagogs nodrošina skolēnam papildu iespējas demonstrēt sniegumu, ja pedagogam nav bijusi iespēja objektīvi novērtēt skolēna sniegumu attiecībā pret konkrētiem sasniedzamajiem rezultātiem vai ja mācību gada noslēgumā vērtējums izšķiras vienas balles robežās vai skolēns izteicis vēlēšanos uzlabot vērtējumu.
2. Vidējās izglītības standarta 11. un 12. pielikumā ir noteikts pienākums izglītības iestādei skolēnu mācību sniegumu vērtēšanas kārtībā noteikt, kā tiek iegūts skolēna vērtējums mācību gada noslēgumā dažādos mācību priekšmetos.
Vienlaikus Izglītības likuma grozījumu, kas pieņemti 2026. gada 18. jūnijā un stājās spēkā 2026. gada 30. jūnijā, 52. panta pirmās daļas 5.1 punktā, stiprinot pedagogu autonomiju, ir paredzētas pedagoga tiesības patstāvīgi īstenot mācību priekšmeta vai kursa saturu un izvēlēties mācību metodes, mācību līdzekļus un vērtēšanas metodiskos paņēmienus, ievērojot valsts pirmsskolas izglītības vadlīnijas, valsts izglītības standartu un izglītības programmu. 
3. Vidējās izglītības standarta 21.5. apakšpunktā noteikts, ka izglītojamam par vispārējās vidējās izglītības ieguvi obligāti jānokārto ne mazāk kā viens valsts pārbaudes darbs padziļinātajos kursos augstākajā mācību satura apguves līmenī, tajā skaitā arī  vidējās izglītības standarta 21.1., 21.2., 21.3. un 21.4. apakšpunktā minētie pārbaudes darbi.
Problēmas un risinājumi
Problēmas apraksts
1. Vidējās izglītības standarta spēkā esošais regulējums paredz, ka pedagogs lielāku svaru piešķir tiem summatīvās vērtēšanas darbiem, kuri aptver plašāku sasniedzamo rezultātu kopumu. Vienlaikus ne visos mācību priekšmetos un mācību situācijās ir viennozīmīgi iespējams piemērot principu par lielāka svara piešķiršanu darbiem, kas aptver plašāku sasniedzamo rezultātu kopumu. Šāda principu piemērotība ir izvērtējama katra mācību priekšmeta vai kursa ietvaros, ņemot vērā konkrētā mācību satura specifiku, sasniedzamos rezultātus un vērtēšanas pieeju. Ņemot vērā pedagoga profesionālo kompetenci un autonomiju mācību procesa īstenošanā un skolēnu mācību sasniegumu vērtēšanā, nepieciešams precizēt nosacījuma par summatīvā summatīvo vērtējuma svaru piemērošanu kā iespēju, bet ne obligātu prasību.
Risinājuma apraksts
1. Grozījumi vidējās izglītības standartā paredz noteikt, ka  izglītības iestāde patstāvīgi skolēnu mācību sasniegumu vērtēšanas kārtībā var noteikt summatīvo vērtējumu svaru izmantošanu, ja tā to uzskata par pedagoģiski pamatotu risinājumu.
Problēmas apraksts
2. Spēkā esošais vidējās izglītības standarta regulējums paredz, ka pedagogs nodrošina skolēnam papildu iespēju demonstrēt sniegumu mācību gada noslēgumā, ja vērtējums izšķiras vienas balles robežās vai skolēns izteicis vēlēšanos uzlabot vērtējumu. Praksē tas nozīmē, ka summatīvā vērtējuma uzlabošanas iespēja mācību priekšmetā tiek īstenota mācību gada beigās, organizējot kombinētu pārbaudes darbu, kas aptver plašu mācību satura apjomu. Turklāt kombinēts pārbaudes darbs ne vienmēr var būt piemērotākais risinājums visos mācību priekšmetos, tādēļ ir nepieciešams mainīt noteikto kārtību skolēnu mācību sasniegumu uzlabošanai.
Risinājuma apraksts
2. Grozījumi vidējās izglītības standartā paredz, ka izglītības iestāde skolēnu mācību sasniegumu vērtēšanas kārtībā nosaka kā skolēni mācību gada laikā var uzlabot vismaz vienu, bet ne vairāk kā vienu trešdaļu no attiecīgā mācību priekšmeta kursā iegūtajiem summatīvajiem vērtējumiem. Katru uzlabošanai paredzēto summatīvo vērtējumu var uzlabot vienu reizi, tādējādi saglabājot līdzsvaru starp iespēju pilnveidot sniegumu un vērtēšanas procesa mērķtiecību, objektivitāti un pārvaldāmību. Aprēķinot vienu trešdaļu no summatīvo vērtējumu skaita, piemēro matemātiskās noapaļošanas principu līdz veselam skaitlim.
Izglītības iestādei ir tiesības patstāvīgi noteikt summatīvo vērtējumu uzlabošanas kārtību, tostarp noteikt uzlabojamos summatīvos vērtējumus, to uzlabošanas veidu un norises laiku, ņemot vērā mācību priekšmeta specifiku, skolēnu mācību sasniegumus un mācību procesa organizāciju. Ja atbilstoši izglītības iestādes noteiktajai kārtībai skolēnam paredzēta iespēja uzlabot vairāk nekā vienu summatīvo vērtējumu, izglītības iestāde var organizēt arī kombinētu pārbaudes darbu mācību gada beigās.
Vienlaikus izglītības iestādei jānodrošina vienlīdzīgas tiesības uzlabot summatīvos vērtējumus visiem skolēniem neatkarīgi no viņu mācību sasniegumiem vai iepriekš iegūtā summatīvā vērtējuma.
Šāds regulējums nodrošina izglītības iestādēm elastību summatīvo vērtējumu uzlabošanas kārtības noteikšanā, vienlaikus paredzot vienotu minimālo prasību – katram skolēnam vismaz vienu iespēju mācību gada laikā uzlabot summatīvo vērtējumu.
Projekts paredz arī noteikt, ka izglītības iestāde skolēnu mācību sasniegumu vērtēšanas kārtībā nosaka, kā skolēni ar speciālām vajadzībām, kuriem izstrādāts individuālais izglītības programmas apguves plāns, mācību gada laikā var uzlabot mācību priekšmeta kursā iegūtos summatīvos vērtējumus (regulējums attiecas gan uz skolēniem, kuri mācās speciālās izglītības programmā, gan uz tiem skolēniem, kuriem ir atbalsta speciālista, piemēram, izglītības psihologa, speciālā pedagoga, atzinums).
Vērtējuma uzlabošana ir īstenojama kā mācīšanās procesa turpinājums, sasaistot to ar pedagoga sniegto atgriezenisko saiti, papildu mācību uzdevumiem, konsultācijām vai citiem skolēna zināšanu un prasmju pilnveidi apliecinošiem pasākumiem.
Pēc grozījumu spēkā stāšanās izglītības iestādēm būs jāprecizē vērtēšanas kārtības. Izglītības iestāde, īstenojot profesionālo autonomiju vērtēšanas kārtības noteikšanā, vienlaikus ir atbildīga par to, lai pieņemtie lēmumi nodrošinātu objektīvu, pamatotu un skolēna faktisko mācību sasniegumu atspoguļojošu vērtējumu. Atbilstoši iepriekš minētajam tiek precizēts vidējās izglītības standarta 11. pielikuma "Vispārējās vidējās izglītības programmas paraugs" 16.7. un 16.8. apakšpunktā un 12. pielikuma "Vispārējās vidējās izglītības programmas paraugs izglītības ieguvei nepilna laika klātienes vai tālmācības formā" 17.7. un 17.8. apakšpunktā noteiktais regulējums.
Problēmas apraksts
3. Spēkā esošā vidējās izglītības standarta 21. punktā paredzēts, ka vispārējās vidējās izglītības posmā ir četri valsts noteiktie optimālā mācību satura apguves līmeņa pārbaudes darbi – centralizētie eksāmeni: valsts pārbaudes darbs latviešu valodā vismaz optimālajā mācību satura apguves līmenī, valsts pārbaudes darbs svešvalodā (angļu, vācu vai franču) vismaz optimālajā (B2) mācību satura apguves līmenī, valsts pārbaudes darbs matemātikā vismaz optimālajā mācību satura apguves līmenī, valsts pārbaudes darbs fizikā, ķīmijā vai bioloģijā vismaz optimālajā mācību satura apguves līmenī vai arī valsts pārbaudes darbs dabaszinībās vispārīgajā mācību satura apguves līmenī. Bez tam spēkā esošā vidējās izglītības standarta 21.5.apakšpunktā paredzēts, ka par vispārējās vidējās izglītības ieguvi izglītojamam obligāti jānokārto arī ne mazāk kā viens valsts pārbaudes darbs padziļinātajos kursos augstākajā mācību satura apguves līmenī, tajā skaitā arī latviešu valodā, svešvalodā (angļu, vācu vai franču), matemātikā, fizikā vai ķīmijā, vai bioloģijā.
Izglītības un zinātnes ministrija 2025. gada decembrī lūdza Latvijas augstākās izglītības iestādēm sniegt informāciju par praksi attiecībā uz centralizēto eksāmenu rezultātu izmantošanu uzņemšanas procesā un cik būtiska ir augstākā līmeņa centralizēto eksāmenu loma konkursā par uzņemšanu bakalaura studiju programmās. No augstākās izglītības iestāžu atbildēm, kuras sniedza Latvijas Universitāte, Daugavpils Universitāte, Latvijas Biozinātņu un tehnoloģiju universitāte, Rīgas Stradiņa universitāte, Ventspils Augstskola, Latvijas Kultūras akadēmija, Latvijas Nacionālā aizsardzības akadēmija, izriet, ka augstākā mācību satura apguves līmeņa centralizēto eksāmenu rezultāti uzņemšanas procesā nav obligāti, bet tie var sniegt reflektantiem priekšrocības. Arī Valsts izglītības attīstības aģentūras veiktais Latvijas Universitātes, Rīgas Tehniskās universitātes, Vidzemes Augstskolas, Ventspils Augstskolas, Daugavpils Universitātes, Latvijas Biozinātņu un tehnoloģiju universitāte un Rīgas Stradiņa universitātes pamatstudiju uzņemšanas prasību apkopojums liecina, ka par konkrētu augstākā mācību satura apguves līmeņa centralizēto eksāmenu rezultātiem var piešķirt papildu punktus, taču augstākā līmeņa centralizēto eksāmenu rezultāti nav noteikti kā obligāta prasība uzņemšanai bakalaura studiju programmās. Līdz ar to no augstākās izglītības iestāžu uzņemšanas noteikumiem izriet, ka nav pamatota prasība par viena obligāta valsts pārbaudes darba – centralizētā eksāmena – nokārtošanu padziļinātajos kursos augstākajā mācību satura apguves līmenī vispārējās vidējās izglītības iegūšanai, bet augstākā līmeņa valsts pārbaudes darbu izglītojamais var kārtot pēc izvēles, ja attiecīgā augstākā līmeņa valsts pārbaudes darba rezultāts ir nepieciešams izglītības turpināšanai nākamajā izglītības pakāpē.
Risinājuma apraksts
3. Ar grozījumiem paredzēts noteikt, ka izglītojamais, kuram attiecīgā valsts pārbaudes darba rezultāts ir nepieciešams izglītības turpināšanai nākamajā izglītības pakāpē, var izvēlēties kārtot valsts pārbaudes darbu kādā no padziļinātajiem kursiem augstākajā mācību satura apguves līmenī. Kā obligāta vispārējās vidējās izglītības standartā tiek saglabāta prasība par četru vispārējās vidējās izglītības standarta 21.punkta 1.līdz 4.apakšpunktā noteikto valsts pārbaudes darbu nokārtošanu vispārējās vidējās izglītības iegūšanai: valsts pārbaudes darbs latviešu valodā vismaz optimālajā mācību satura apguves līmenī, valsts pārbaudes darbs svešvalodā vismaz optimālajā (B2) mācību satura apguves līmenī, valsts pārbaudes darbs matemātikā vismaz optimālajā mācību satura apguves līmenī, valsts pārbaudes darbs fizikā, ķīmijā vai bioloģijā vismaz optimālajā mācību satura apguves līmenī, vai arī valsts pārbaudes darbs dabaszinībās vispārīgajā mācību satura apguves līmenī.
Ja skolēns izvēlas kārtot kādu no vidējās izglītības standarta 21.1., 21.2., 21.3. vai 21.4. apakšpunktā minētajiem valsts pārbaudes darbiem augstākajā mācību satura apguves līmenī, tā kārtošana aizstāj nepieciešamību to kārtot optimālajā mācību satura apguves līmenī. Ja skolēns kādu no vidējās izglītības standarta 21.1., 21.2., 21.3. vai 21.4. apakšpunktā minētajiem valsts pārbaudes darbiem kārto tikai augstākajā mācību satura apguves līmenī, tad skolēnam, lai iegūtu tiesības saņemt atestātu par vispārējo vidējo izglītību, attiecīgajā valsts pārbaudes darbā ir jāiegūst vērtējums, kas nav zemāks par vidējās izglītības standarta 21.1 punktā noteikto. Ja skolēns izvēles kārtībā kārto valsts pārbaudes darbu augstākajā mācību satura apguves līmenī kādā no padziļinātajiem kursiem, izņemot vidējās izglītības standarta 21.1., 21.2., 21.3. vai 21.4. apakšpunktā minētos valsts pārbaudes darbus, un tajā neiegūst darba nokārtošanai noteikto minimālo kopvērtējumu, tad minētais apstāklis neietekmē skolēna tiesības saņemt atestātu par vispārējo vidējo izglītību, ja skolēns ir izpildījis normatīvajos aktos noteiktās vispārējās vidējās izglītības programmas apguves prasības. 
Ja personai pēc vispārējās vidējās izglītības iegūšanas radīsies nepieciešamība iegūt kāda augstākā mācību satura apguves līmeņa centralizētā eksāmena rezultātu, tad persona attiecīgo centralizēto eksāmenu varēs kārtot augstskolā, ar kuru Valsts izglītības attīstības aģentūra noslēgusi sadarbības līgumu par eksāmenu organizēšanu atbilstoši Ministru kabineta 2022. gada 5. jūlija noteikumu Nr. 398 "Noteikumi par centralizēto eksāmenu saturu un norises kārtību" 6.2. apakšpunktam.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Izglītības iestāžu, kuras īsteno vidējās izglītības programmas, izglītojamie un pedagogi.
Ietekmes apraksts
Pedagogi varēs izmantot pilnveidoto izglītojamo mācību sasniegumu vērtēšanas kārtību, piemērojot summatīvo vērtējumu svēršanas principu, ja tas ir pedagoģiski pamatots.  Izglītojamiem tiks nodrošināta iespēja uzlabot summatīvo sniegumu atbilstoši paredzētajam regulējumam. Izglītojamiem ar speciālām vajadzībām tiks paredzēta iespēja notikt piemērotu pieeju temata summatīvo vērtējumu uzlabošanā.
Juridiskās personas
Izglītības iestādes, kuras īsteno vidējās izglītības programmas.
Ietekmes apraksts
Grozījumi pozitīvi ietekmēs mācību sasniegumu vērtēšanas procesu vidējā izglītībā, nodrošinot elastīgāku un izglītojamo vajadzībām atbilstošāku pieeju.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība projekta izstrādes procesā netiek nodrošināta, ņemot vērā projekta steidzamību - projekta spēkā stāšanās ir noteikta 2026. gada 1. septembrī, lai tajā paredzētās izmaiņas varētu attiekties uz jauno mācību gadu. Projektu ir nepieciešams pieņemt steidzamības kārtā, lai ievērotu 2026. gada 21. jūlijā apstiprinātā Ministru prezidenta Andra Kulberga valdības rīcības plāna 47.4. prioritāro pasākumu "Uzsākt vispārējās izglītības Skola2030 pārskatīšanu" darbības rezultātam – sakārtota mācību sasniegumu vērtēšanas kārtība – noteikto termiņu.
6.4. Cita informācija
Cita informācija
2026. gada 10. augustā Latvijas Pašvaldību savienībā notika Izglītības un zinātnes ministrijas tikšanās ar sociālajiem partneriem, kurā piedalījās Latvijas Izglītības un zinātnes darbinieku arodbiedrības, Latvijas Darba devēju konfederācijas, Latvijas Pašvaldību savienības un Latvijas Izglītības vadītāju asociācijas pārstāvji. Tikšanās laikā ministrija informēja sociālos partnerus par plānotajiem grozījumiem valsts izglītības standartos un pārrunāja paredzētās izmaiņas ar izglītības un zinātnes ministri Ilzi Indriksoni un ministrijas pārstāvjiem.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Valsts izglītības satura centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Projektā ietvertais regulējums sekmē bērna labāko interešu ievērošanu, nodrošinot izglītojamajiem papildu iespējas demonstrēt un pilnveidot savus mācību sasniegumus.
8.2. Cita informācija
Cita informācija
-

